Q Who
<s>Q Who () je epizoda američke science fiction TV-serije Star Trek: The Next Generation premijerno prikazana 8. maja 1989. godine.</s><s>Radnja prikazuje kako Q u nastojanju da kapetanu Picardu očita novu lekciju USS Enterprise šalje u novi, neistraženi dio galaksije gdje će se sresti sa razornom i nezaustavljivom rasom kibernetskih humanoida sa kolektivnim umom koji se zovu Borg.</s>

<s>Epizoda u kojoj se Borg prvi put pojavljuje je imala velikih problema prilikom produkcije, uglavnom vezanih uz prekoračenje budžeta.</s><s>Usprkos toga je od strane mnogih kritičara proglašena jednom od najboljih u cijeloj seriji, odnosno trenutkom kada je The Next Generation konačno "izašla iz sjene originalne serije.</s>

<s>Radnja</s>

<s>Nakon što ga kapetan Picard odbije primiti kao člana posade, Q baca Enterprise na drugu stranu galaksije.</s><s>Ubrzo nakon dolaska u neistraženi dio svemira, Enterprise se susretne s tuđinskim brodom.</s><s>Iznenada se dva tuđinca - dijelom organska, a dijelom umjetna bića pojave u brodskoj strojarnici.</s><s>Da stvari budu gore, Enterpriseova je obrana nemoćna protiv tih moćnih tuđinaca, koji počinju "izvlačiti" podatke s brodskih računala.</s><s>Proučivši brodske oslabljene obrambene sposobnosti, tuđinski (borgovski) brod zatraži predaju Enterprisea.</s><s>Kada Picard to odbije, uslijedi kratka ali oštra bitka, koja oba broda ostavi teško oštećena i 18 mrtvih članova posade Enterprisea.</s><s>Očajno želeći naučiti više o tom prividno nepobjedivom neprijatelju, Picard pošalje ekipu da istraži borgovski brod, kojeg nadzire Kolektivna Svijest, a ne individualni vođa.</s><s>Kad Data izvijesti kako je Borg zauzet popravljanjem svog broda, Picard naredi ekipi da se teleportiraju nazad, tako da Enterprise može pobjeći dok je Borg još uvijek neaktivan.</s><s>Međutim, odmah nakon što je Enterprise krenuo kreće za njim je krenula i borgovska kocka.</s>

<s>Dok se kocka približava Enterpriseu, na mostu se pojavi Q, podrugujući se Picardu i vrijeđajući nesposobnost broda.</s><s>Kad se Borg približi i pripremi dokrajčiti brod i posadu, Picard priznaje Q-u da ipak treba njegovu pomoć.</s><s>Zadovoljan kapetanovim priznanjem, Q odmah prebaci Enterprise van tog udaljenog dijela galaksije natrag na sigurno.</s>

<s>Izvori</s>

<s>Vanjske veze</s>

<s>TV-epizode 1989.</s><s>Epizode serije Star Trek: The Next Generation</s>

